ai4bharat/Pralekha huggingface dataset:
ప్రధాన మంత్రి కార్యాలయం
జి20కిఅధ్యక్ష బాధ్యతల ను భారతదేశంస్వీకరించిన నేపథ్యం లోఅఖిలపక్ష సమావేశంజరిగింది
జి20కిఅధ్యక్షత అనేది యావత్తు దేశప్రజల కు సంబంధించింది
ప్రపంచంసమక్షం లో భారతదేశం యొక్కప్రతిష్ట ను అపూర్వం గాఆవిష్కరించడానికి జి20అధ్యక్షతఒక అవకాశాన్ని అందిస్తోంది
భారతదేశంపట్ల ప్రపంచం అంతటా ఆసక్తిమరియు ఆకర్షణ నెలకొన్నాయి
జి20కిఅధ్యక్షతఅనేది పర్యటన రంగాని కి మరియుస్థానిక ఆర్థిక వ్యవస్థ కుగొప్పవైన అవకాశాల ను తీసుకురానుంది
జి20 కి భారతదేశం అధ్యక్షత వహించడం తో ముడిపడ్డ పార్శ్వాల పైన చర్చించడం కోసమని డిసెంబర్ 5వ తేదీ న అఖిలపక్ష సమావేశాన్ని ఏర్పాటు చేయడమైంది. ఈ సమావేశాని కి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ సమావేశం లో భారతదేశం నలు మూలల కు చెందిన రాజకీయ నాయకులు ఉత్సాహం గా పాలుపంచుకున్నారు.
జి20 కి భారతదేశం అధ్యక్షత వహించడం యావత్తు దేశ ప్రజల కు సంబంధించిన అంశం; అంతేకాకుండా భారతదేశం యొక్క బలాల ను ప్రపంచవ్యాప్తం గా చాటిచెప్పడానికి అందివచ్చిన ఒక విశిష్టమైన అవకాశం కూడా ను అని ప్రధాన మంత్రి అన్నారు. ప్రస్తుతం భారతదేశం అంటే ప్రపంచం అంతటా ఎక్కడలేని ఆసక్తి మరియు ఆకర్షణ నెలకొన్నాయి. ఈ పరిణామాల వల్ల జి20 కి అధ్యక్షత వహించే విషయం లో భారతదేశాని కి ఉన్న శక్తి సామర్థ్యాలు మరింత గా ప్రబలం గా మారుతున్నాయి అని కూడా ఆయన అన్నారు.
ఒక జట్టు వలె కలిసికట్టు గా పని చేయడాని కి ప్రాధాన్యాన్ని కట్టబెట్టాలని ప్రధాన మంత్రి స్పష్టం చేస్తూ, జి20 ఆధ్వర్యం లో జరిగే వేరు వేరు కార్యక్రమాల నిర్వహణ లో నేత లు అందరు వారి వారి సహకారాన్ని అందించాలి అంటూ విజ్ఞప్తి ని చేశారు. జి20 అధ్యక్ష బాధ్యత భారతదేశం లో సాంప్రదాయిక మహానగరాల లోని ప్రాంతాల ను కళ్ళ కు కట్టడం లో సాయపడగలదని, తద్ద్వారా మన దేశం లో ప్రతి ప్రాంతం యొక్క అద్వితీయత పెల్లుబుకుతుంది కూడాను అని ఆయన అన్నారు.
జి20 కి భారతదేశం అధ్యక్షత వహించే కాలం లో పెద్ద సంఖ్య లో సందర్శకులు భారతదేశాని కి తరలి వచ్చేందుకు గల ఆస్కారాన్ని ప్రధాన మంత్రి ప్రముఖం గా ప్రస్తావిస్తూ, జి20 సమావేశాల ను ఏర్పాటు చేసే ప్రాంతాల లో పర్యటన రంగాన్ని ప్రోత్సహించేందుకు మరియు స్థానిక ఆర్థిక వ్యవస్థ లను వృద్ధి చెందింపచేసేందుకు ఉన్న అవకాశాల ను గురించి పేర్కొన్నారు.
ప్రధాన మంత్రి ప్రసంగించడాని కంటే ముందు గా, వివిధ రాజకీయ నాయకులు జి20 కి భారతదేశం అధ్యక్షత వహించడం అనే అంశం పై వారి వారి విలువైన సూచనల ను వెల్లడించారు. ఆ రాజకీయ నేతల లో శ్రీ జె.పి. నడ్డా, శ్రీ మల్లికార్జున్ ఖర్ గే, మమత బనర్జీ గారు, శ్రీ నవీన్ పట్నాయక్, శ్రీ అరవింద్ కేజ్ రీవాల్, శ్రీ వై. ఎస్. జగన్ మోహన్ రెడ్డి, శ్రీ సీతారాం ఏచూరి, శ్రీ చంద్రబాబు నాయుడు, శ్రీ ఎమ్.కె. స్టాలిన్, శ్రీ ఎడాప్పడి కె. పళనిస్వామి, శ్రీ పశుపతినాథ్ పారస్, శ్రీ ఏక్ నాథ్ శిందే మరియు శ్రీ కె.ఎమ్. కాదర్ మొహీదీన్ లు ఉన్నారు.
సమావేశం సాగిన క్రమం లో, హోం మంత్రి మరియు ఆర్థిక మంత్రి క్లుప్తం గా మాట్లాడారు. జి20 పట్ల భారతదేశం యొక్క ప్రాధాన్యాల ను గురించి న ఒక సమగ్ర నివేదిక ను కూడా ఈ సందర్భం లో ఆవిష్కరించడం జరిగింది.
సమావేశం లో పాలుపంచుకొన్న వారి లో మంత్రులు శ్రీ రాజ్ నాథ్ సింహ్, శ్రీ అమిత్ శాహ్, శ్రీమతి నిర్మలా సీతారమణ్ , డాక్టర్ శ్రీ ఎస్. జయ్ శంకర్ , శ్రీ పీయూష్ గోయల్, శ్రీ ప్రహ్లాద్ జోశి, శ్రీ భూపేందర్ యాదవ్ మరియు పూర్వ ప్రధాని శ్రీ హెచ్.డి. దేవె గౌడ లు ఉన్నారు.
ఆరోగ్య, కుటుంబ సంక్షేమ మంత్రిత్వ శాఖ
భారతదేశానికిచెందిన ఇండియన్ కౌన్సిల్ ఆఫ్ మెడికల్ రిసర్చ్ కు, స్విట్జర్లాండ్కు చెందిన ఫౌండేశన్ ఫార్ ఇన్నోవేటివ్ న్యూ డయాగ్నస్టిక్స్  కి మధ్యఅవగాహన పూర్వక ఒప్పంద పత్రాని కి ఆమోదం తెలిపిన మంత్రిమండలి
అంతర్జాతీయ విజ్ఞాన శాస్త్రపరమైనటువంటి మరియు సాంకేతిక పరమైనటువంటి సహకారం తాలూకు ఫ్రేమ్ వర్క్ కు లోబడి పరస్పర సంబంధాల ను పటిష్ఠ పరచుకోవడం కోసం, అలాగే ఉభయ పక్షాల ప్రయోజనం ముడిపడిన రంగాల లో సహకారాన్ని పెంచుకోవడం కోసం ఇండియన్ కౌన్సిల్ ఆఫ్ మెడికల్ రిసర్చ్ కు, స్విట్జర్లాండ్ కు చెందిన ఫౌండేశన్ ఫార్ ఇన్నోవేటివ్ న్యూ డయాగ్నస్టిక్స్  కి మధ్య సంతకాలైన ఒక అవగాహన పూర్వక ఒప్పంద పత్రం వివరాలను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది. ఈ ఎమ్ఒయు పై భారతదేశం 2021 ఫిబ్రవరి లో సంతకం చేసింది.
ప్రయోజనాలు:
ఈ ఎమ్ఒయు ఉభయ పక్షాల ప్రయోజనాలు ముడి పడిన రంగాల లో భారతదేశానికి, స్విట్జర్లాండ్ కు మధ్య సంబంధాల ను అంతర్జాతీయ విజ్ఞాన శాస్త్రపరమైన, సాంకేతిక విజ్ఞానపరమైన సహకారం తాలూకు ఒక ఫ్రేంవర్క్ పరిధి కి లోబడి మరింత గా బలోపేతం చేయనుంది.
ఆర్థిక ప్రభావం:
రిక్వెస్ట్ ఫార్ ప్రపోజల్  ద్వారా గుర్తించిన స్థానిక భాగస్వాముల కు, పరిశోధకుల కు 1 లక్ష యూఎస్ డాలర్ మేర ఆర్థిక సహాయాన్ని అందించడానికి ఐసిఎమ్ఆర్ సంసిద్ధమైంది. ఎఫ్ఐఎన్ డి తన వంతు గా 4 లక్షల యూఎస్ డాలర్ ల మేరకు నిధుల ను అందించనుంది.
పూర్వరంగం:
దేశం లో సంస్థల పరంగా అంతర్గతం గానూ , ఆ పరిధి కి ఆవల  జరిగే బయోమెడికల్ రిసర్చ్ ను ఐసిఎమ్ఆర్ ప్రోత్సహిస్తూ వస్తున్నది. ఎఫ్ఐఎన్ డి అనేది ఒక స్వతంత్రమైన లాభాపేక్షరహిత సంస్థ. దీనిని  కంపెనీల చట్టం, 2013 లోని 8వ సెక్శన్ లో భాగం గా ఏర్పాటు చేయడం జరిగింది.
ప్రధాన మంత్రి కార్యాలయం
దోహా డైమండ్ లీగ్ క్రీడల ‘జావెలిన్ త్రో’ విజేత నీరజ్ చోప్రాకు ప్రధాని అభినందనలు
దోహా డైమండ్ లీగ్ క్రీడల ‘జావెలిన్ త్రో’ క్రీడలో భారత క్రీడాకారుడు నీరజ్ చోప్రా ప్రథమ స్థానంలో నిలవడంపై ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ఒక ట్వీట్ ద్వారా పంపిన సందేశంలో:
“ఈ ఏడాది తొలి అంతర్జాతీయ క్రీడా పోటీ… అందులో ప్రథమ స్థానం! అద్భుతం” అని ప్రధానమంత్రి ప్రశంసించారు. ఈ మేరకు “ఈ క్రీడల్లో 88.67 మీటర్ల దూరం జావెలిన్ విసిరి, ప్రపంచంలో అగ్రస్థానంలో నిలవడం ద్వారా దోహా డైమండ్ లీగ్ క్రీడల్లో మన నీరజ్ చోప్రా మెరిశారు. ఆయనకు నా అభినందనలు.. భవిష్యత్తులో మరిన్ని విజయాలు సాధించాలని ఆకాంక్షిస్తున్నాను” అని ప్రధాని పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఇ లలో ఉద్యోగావకాశాలు
గణాంకాల మంత్రిత్వశాఖ జరిపిన 73 వ రౌండ్ ఎన్ ఎస్ ఎస్ సర్వే నివేదిక  ప్రకారం ఎంఎస్ఎంఇ లలో పనిచేసేవారు దాదాపు 11.10 కోట్ల మందిగా అంచనావేశారు. ప్రధానమంత్రి ఉపాధి కల్పన కార్యక్రమం  కింద సూక్ష్మ వ్యాపారసంస్థలలో 2016-17, 2017-18, 2018-19, 2019-20, 2020-21, 2021-22  ఉపాధి పొందినవారు 4.08 లక్షలు, 3.87 లక్షలు, 5.87 లక్షలు 5.33 లక్షలు, 5.95 లక్షలు, 2.90 లక్షలు ఉన్నారు.
సూక్ష్మ, చిన్న, మధ్య తరహా పరిశ్రమల మంత్రిత్వశాఖ వివిధ పథకాల అమలు ద్వారా ఉపాధి అవకాశాలు పెంచటానికి కృషి చేస్తుంది. ఇందులో పీఎంఇజీపీ, ఎంఎస్ఇ-క్లస్టర్ అభివృద్ధి పథకం, సంప్రదాయ పరిశ్రమల పునరుద్ధరణ పథక నిధి ఋణ హామీ పథకం, సీజీటీ ఎంఎస్ఇ, నవకల్పనలను ప్రోత్సహించటం, గ్రామీణ వ్యాపార ఔత్సాహికులను ప్రోత్సహించటం ఇందులో ఉంటాయి.
దేశంలో ఎం ఎస్ ఎం ఇ రంగాన్ని ఆదుకునేందుకు, మరీ ముఖ్యంగా కోవిడ్ సంక్షోభ సమయంలో ఆత్మ నిర్భర భారత్ అభియాన్ కింద ప్రభుత్వం అనేక చొరవలు తీసుకుంది. అందులో కొన్ని:
i. ఎంఎస్ఎంఇ ల అప్పుకు మద్దతుగా రూ. 20,000 కోట్లు
ii. ఎంఎస్ఎంఇ లు సహా వ్యాపారానికి హామీ రహిత ఋణాలకోసం రూ. 3 లక్షల కోట్ల ఆటోమేటిక్ రుణాలు
iii. ఎంఎస్ఎంఇ ఫండ్స్ ద్వారా రూ. 50 వేల కోట్ల మేరకు సంస్థలలో వాటా కొనుగోళ్ళ ద్వారా పెట్టుబడి
iv. ఎంఎస్ఎంఇ ల వర్గీకరణకు కొత్త ప్రాతిపదిక
v. వ్యాపారాన్ని సులభతరం చేయటానికి ఉద్యమ్ రిజిస్ట్రేషన్ ద్వారా ఎంఎస్ఎంఇ ల కొత్త రిజిస్ట్రేషన్
vi. ఎంఎస్ఎంఇ లకు సహాయపడేలా 200 కోట్లు లోపు కొనుగోళ్ళకు గ్లోబల్ టెండర్లు పిలవకపోవటం
ఎంఎస్ఎంఇ ల పరపతి హామీ ట్రస్ట్ ఇచ్చిన 2021 నావంబర్ 16 నాటి నివేదిక ప్రకారం రూ. 81.47 కోట్ల మేరకు ఋణ హామీలు ఆమోదం పొందాయి. ఆత్మ నిర్భర్ భారత్ అభియాన్ ప్రకారం అత్యవసర ఋణ హామీ పథకంలో భాగంగా రూ, 2021 నావంబర్ 12 నాటికి రూ. 2.82 లక్షలకోట్లు మంజూరైంది.
కేంద్ర ఎం ఎస్ ఎం ఇ శాఖామంత్రి శ్రీ నారాయణ రాణే ఈ మేరకు ఈ రోజు రాజ్యసభలో ఒక ప్రశ్నకు లిఖిత పూర్వకంగా తెలియజేశారు.
రక్షణ మంత్రిత్వ శాఖ
సముద్రం మధ్య నుంచి రోగిని వేగంగా, విజయవంతంగా ఆసుపత్రికి తరలించిన భారతీయ తీర రక్షకదళం
గోవా నుంచి, సముద్ర-ఆకాశ సమన్వయ వైద్య సాయాన్ని భారతీయ తీర రక్షకదళం  వేగంగా చేపట్టింది. ఆదివారం ఉదయం 4.30 గం.కు ముంబయిలోని సముద్ర సహాయక సమన్వయ కేంద్రానికి సమాచారం వచ్చింది. 50 ఏళ్ల కొరియా జాతీయుడు, ఎంటీ ఎలిమ్ నౌక కెప్టెన్కు అత్యవసర వైద్య సాయం అవసరమైందన్నది ఆ సమాచారం సారాంశం. ఆ సమయంలో గోవా తీరానికి నైరుతి దిశలో 109 నాటికల్ మైళ్ల దూరంలో ఉన్న నౌకకు ఆ సమాచారాన్ని పంపి, గోవా దిశగా పంపారు. అదే సమయంలో, రోగి తరలింపు కోసం వేగవంతమైన సహాయక ఆపరేషన్కు గోవాలోని తీర రక్షకదళ జిల్లా ప్రధాన కార్యాలయం ప్రణాళిక రచించింది.
ఉదయం 5.30 గం.కు ఐసీజీకి చెందిన సి-158 నౌక గోవా నుంచి బయల్దేరి, ఎంటీ ఎలిమ్తో ఎప్పటికప్పుడు సంప్రదింపులు జరిపింది. రోగిని వేగంగా తీసుకొచ్చేందుకు, గోవాలోని తీర రక్షకదళ వాయు స్థావరం నుంచి చేతక్ హెలికాప్టర్ కూడా బయల్దేరింది. బలమైన రుతుపవన గాలుల మధ్యే ప్రయాణించిన చేతక్ హెలికాప్టర్ లక్షిత నౌకను చేరింది. వాయుదళ డైవర్ సాయంతో రోగిని హెలికాప్టర్లోకి చేర్చారు. గోవాలోని వాస్కోలో ఉన్న ఎస్ఎంఆర్సీ ఆసుపత్రికి సురక్షితంగా చేర్చారు. రోగి ఆరోగ్య పరిస్థితి ప్రస్తుతం నిలకడగా ఉంది.
ఆర్థిక మంత్రిత్వ శాఖ
మహారాష్ట్ర, కర్ణాటక, ఉత్తర్ప్రదేశ్లలో సోదాలు నిర్వహించిన ఆదాయపు పన్ను శాఖ
ముంబై, పూణె, నోయిడా, బెంగళూరు సహా పలు నగరాలలో గల 37 ఆవరణలపై ఆదాయపు పన్ను శాఖ 30.09.2021న సెర్చ్ అండ్ సీజర్  ఆపరేషన్లను నిర్వహించింది. శాఖ దాడులు నిర్వహించిన సంస్థలు, వ్యక్తులు కేబుల్ ఉత్పత్తి, రియల్ ఎస్టేట్, జౌళి,, ప్రింటింగ్ యంత్రాంగాలు, హోటళ్ళు, లాజిస్టిక్స్ తదితర వ్యాపారాలలో నిమగ్నమై ఉన్నారు.
తన సోదా ఆపరేషన్లలో డైరీలు, విడిపత్రాలు, నేరారోపణ చేసే పత్రాలు, ఇమెయిళ్ళు, ఇతర డిజిటల్ ఆధారాలను కనుగొన్నారు- ఇందులో పెద్ద సంఖ్యలో విదేశీ బ్యాంకు ఖాతాలు, స్థిరాస్తులు ఉన్నాయి. అయితే, వీటివేటి గురించీ ఆదాయపు పన్ను శాఖకు వెల్లడించలేదు. ఈ వ్యక్తులు, సంస్థలు లెక్కలలోకి రాని తమ ఆస్తులను దాచుకునేందుకు, యుఎఇ, బివిఐ, జిబ్రాల్టర్, మారిషస్ వంటి పన్ను ఎగవేతకు స్వర్గధామమైన మారిషస్ వంటి దేశాలలో బూటకపు, సంక్లిష్టమైన విదేశీ కంపెనీల జాలం, ట్రస్టులు రూపంలో వీటిని దుబాయ్లోని ఆర్ధిక సేవా సంస్థ సేవలను ఉపయోగించుకొని సృష్టించారు. దుబాయ్లోని ఆర్ధిక సేవల సంస్థ ద్వారా ఈ గ్రూపులు, వ్యక్తుల బ్యాంకు ఖాతాల విలువ 100 మిలియన్ అమెరికన్ డాలర్ల  దాటింది. దాదాపుగా ఒక దశాబ్ద కాలం నుంచి పోగుచేస్తున్న ఈ మొత్తాన్ని స్విట్జర్లాండ్, యుఎఇ, మలేషియా, అనేక ఇతర దేశాలలోని బ్యాంకు అకౌంట్లలో నిర్వహిస్తున్నట్టు కనుగొన్నారు.ఈ సోదాలలో సేకరించిన ఆధారాల ద్వారా ఈ గ్రూపులు విదేశాలలో దాచిన అప్రకటిత నిధులను యుకె, పోర్చుగల్, యుఎఇ తదితర దేశాలలో పని చేయని సంస్థల పేరుతో స్థిరాస్తులను కొనుగోలు చేశారు. ఇందుకు నిధులను విదేశీ బ్యాంక్ అకౌంట్లను పలు పొరల ద్వారా మళ్ళించి, ప్రమోటర్లు వారి కుటుంబ సభ్యులు విదేశాలలో చేసే వ్యక్తిగత ఖర్చులకు ఉపయోగించినట్టుగా చూపుతూ, వాటిని తిరిగి తమ భారతీయ సంస్థలలోకి తిరిగి తీసుకువచ్చారు.
ఈ సోదాలలో నగదును ఉత్పత్తి చేసేందుకు బోగస్ చెల్లింపులకు సంబంధించిన ఆధారాలు, లెక్కల్లోకి రాని నగదు వ్యయం, హవాలా లావాదేవీలు, ఓవర్ ఇన్వాయిసింగ్లకు సంబంధించిన రుజువులను సేకరించారు. దాదాపు రూ.2 కోట్లకు పైగా లెక్కల్లోకి రాని నగదు, ఆభరణాలను వారి నివాసాలు, వాణిజ్య ఆవరణల నుంచి స్వాధీనం చేసుకున్నారు. మొత్తంగా 50కి పైగా బ్యాంకు లాకర్లను స్తంభింపచేశారు.
PIB Headquarters
సిఐఎస్ఎఫ్, ఢిల్లీ పోలీస్ విభాగంలో లో ఎస్సై ల భర్తీకిసంబంధించిన పేపర్ - I పరీక్షనునిర్వహించనున్న ఎస్ఎస్ సి
ఢిల్లీ పోలీస్ విభాగంలో సబ్ ఇన్స్పెక్టర్లు, సిఎపిఎఫ్ లు మరియు అసిస్టెంట్ సబ్ ఇన్స్పెక్టర్లకు సంబంధించి 2019 సిఐఎస్ఎఫ్ పరీక్ష లోని పేపర్ - I ను కంప్యూటర్ ఆధారిత పరీక్ష పద్ధతిలో స్టాఫ్ సెలక్షన్ కమిషన్  నిర్వహించనుంది.
ఈ పరీక్ష ఆంధ్ర ప్రదేశ్, తెలంగాణ, తమిళనాడు రాష్ట్రాలలో 2019 డిసెంబర్ 9, 11, 12 తేదీలలో రెండు షిఫ్టులుగా ఉంటుంది. ఈ పరీక్ష 11 కేంద్రాలలో... తెలంగాణలోని హైదరాబాద్, వరంగల్, ఆంధ్రప్రదేశ్ లోని విజయవాడ, విశాఖపట్టణం, కర్నూలు, గుంటూరు, రాజమండ్రి మరియు తిరుపతి లలోను, తమిళనాడు లోని చెన్నై, కొయంబత్తూరు, మధురై లో మొత్తం 21 ప్రదేశాలలో ఉంటుందని ఎస్ఎస్ సి ఓ ప్రకటనలో తెలిపింది.
ఆరోగ్య, కుటుంబ సంక్షేమ మంత్రిత్వ శాఖ
మాతృత్వ మరణాల నిష్పత్తి తగ్గుదలలో విజయం దిశగా భారత్ సుస్థిర అభివృద్ధి, జాతీయ ఆరోగ్య విధాన లక్ష్యాల సాధనే ధ్యేయం: డాక్టర్ హర్షవర్ధన్
సుస్థిర అభివృద్ధి లక్ష్యాలు సాధించిన
రాష్ట్రాల సంఖ్య 3నుంచి 5కు హెచ్చింపు
మాతృత్వ మరణాల నిష్పత్తిని  తగ్గుదల విషయంలో భారత్ విజయం సాధించిందని కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ హర్షవర్ధన్ చెప్పారు. దేశంలో ఈ నిష్పత్తి ఏడాదిలో 9 పాయింట్లు తగ్గినట్టు భారత రిజిస్ట్రార్ జనరల్ విడుదల చేసిన ప్రత్యేక బులిటెన్ ద్వారా తెలుస్తోందని ఆయన అన్నారు. 2015-17లో 122గా నమోదైన ఈ నిష్పత్తి 2016-18లో 7.4శాతం తగ్గిపోయి, 113గా నమోదైందన్నారు. 2011నుంచి ఎం.ఎం.ఆర్. తగ్గుదల ప్రోత్సాహకరంగా ఉందని చెప్పారు. 2011-13మధ్య 167గా ఉన్న ఎం.ఎం.ఆర్., 2014-16మధ్య 130కి తగ్గిందని, అదే..2015-17 మధ్య 122గా, 2016-18 మధ్య 113గా నమోదైందని మంత్రి చెప్పారు.
సుస్షిర అభివృద్ధి లక్ష్యాల సాధనకు భారత్ కట్టుబడి ఉందని డాక్టర్ హర్షవర్ధన్ స్పష్టం చేశారు. మాతృత్వ మరణాల నిష్పత్తి క్రమంగా తగ్గుతూ ఉండటంతో 2030 నాటికి లక్ష సజీవ జననాలకు గాను మాతృత్వ మరణాలను 70కి తగ్గించాలన్న సుస్థిర అభివృద్ధి లక్ష్యాన్ని భారత్ సాధించే సూచనలు కనిపిస్తున్నాయని మంత్రి చెప్పారు. అలాగే, జాతీయ ఆరోగ్య విధానంలో నిర్దేశించుకున్న ప్రకారం వంద సజీవ జననాల లక్ష్యం కూడా సాధించే సూచనలున్నాయన్నారు. దేశంలో సుస్థిర అభివృద్ధి లక్ష్యాలు సాధించిన రాష్ట్రాల సంఖ్య 3నుంచి 5కు పెరిగిందని. కేరళ , మహారాష్ట్ర , తమిళనాడు , తెలంగాణ , ఆంధ్రప్రదేశ్  ఈ జాబితాలో ఉన్నాయని అన్నారు. జాతీయ ఆరోగ్య విధానం నిర్దేశించినట్టుగా మాతృత్వ మరణాల నిష్పత్తి తగ్గుదలను సాధించిన రాష్ట్రాలు 11 ఉన్నాయి. సుస్థిర అభివృద్ధి లక్ష్యాలు సాధించిన ఐదు రాష్ట్రాలు కూడా ఈ జాబితాలో ఉన్నాయి. ఇంకా ఈ జాబితాలో జార్ఖండ్ , గుజరాత్ , హర్యానా , కర్ణాటక , పశ్చిమ బెంగాల్  ఉత్తరాఖండ్  ఉన్నాయని కేంద్రమంత్రి హర్షవర్ధన్ చెప్పారు.
పంజాబ్ , బీహార్ , ఒడిశా  రాష్ట్రాల్లో మాతృత్వ మరణాల నిష్పత్తి వందనుంచి 150 మధ్య నమోదైందని, చత్తీస్ గఢ్ , రాజస్థాన్ , మధ్యప్రదేశ్ , ఉత్తరప్రదేశ్ , అస్సాం  వంటి ఐదు రాష్ట్రాల్లో మాతృత్వ మరణాల నిష్పత్తి 150కి పైగా నమోదైందని హర్షవర్ధన్ చెప్పారు.
కాగా, గరిష్టస్థాయిలో 22 పాయింట్ల తగ్గుదల చూపిన రాజస్థాన్, ఉత్తరప్రదేశ్ , ఒడిశా , బీహార్ , మధ్యప్రదేశ్  రాష్ట్రాలకు మంత్రి డాక్టర్ హర్షవర్ధన్ అభినందనలు తెలియజేశారు. మహారాష్ట్ర, తెలంగాణ రాష్ట్రాలు మాత్రం మాతృత్వ మరణాల నిష్పత్తిలో 15శాతం కంటే ఎక్కువ తగ్గుదలను నమోదు చేశాయన్నారు. ఒడిశా, రాజస్థాన్, ఆంధ్రప్రదేశ్, గుజరాత్ వంటి నాలుగు రాష్ట్రాలు 10నుంచి 15వరకూ తగ్గుదలను నమోదు చేశాయన్నారు. ఇక, కర్ణాటక, అస్సాం, జార్ఖండ్, హర్యానా, మధ్యప్రదేశ్, ఉత్తరప్రదేశ్, బీహార్ వంటి 7 రాష్ట్రాలు 5నుంచి పది శాతంవరకూ మాతృత్వ మరణాల నిష్పత్తిలో తగ్గుదలను సాధించాయని తెలిపారు.
ఈ ఫలితాలను సాధించడంలో కేంద్ర ప్రభుత్వం, రాష్ట్రప్రభుత్వాలు, కేంద్ర పాలిత ప్రాంతాల పరిపాలనాా యంత్రాగాలు చేసిన కృషి ఎంతో గొప్పదని డాక్టర్ హర్షవర్ధన్ చెప్పారు. ప్రభుత్వం తీసుకున్న పటిష్ట చర్యలతోపాటు, జాతీయ ఆరోగ్య కార్యక్రమం కింద చేపట్టిన జనని శిశు సురక్షా కార్యక్రమ్, జనని సురక్షా యోజన, లక్ష్య, ప్రధామంత్రి సురక్షిత మాతృత్వ అభియాన్ వంటి పథకాలు అమలు చేయడం వల్ల ఈ విజయం సాధ్యమైందని మంత్రి చెప్పారు. గర్భిణీలకు, నవజాత శిశువులకు ఆరోగ్య రక్షణకోసం చేపట్టన సురక్షిత్ మాతృత్వ ఆశ్వాసన్  కార్యక్రమంతో కూడా ఈ లక్ష్యాల సాధన సాధ్యమైందన్నారు.
ఆర్థిక మంత్రిత్వ శాఖ
అనియంత్రిత డిపాజిట్ పథకాలను నిషేధించే బిల్లు, 2019 కి ఆమోదం తెలిపిన మంత్రివర్గం
పార్లమెంటు రాబోయే సమావేశాల లో బిల్లు ను ప్రవేశపెడతారు.
అనియంత్రిత డిపాజిట్ పథకాల నిషేధించే బిల్లు, 2019 కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ బిల్లు అనియంత్రిత డిపాజిట్ పథకాల ను నిషేధించేందుకు సంబంధించిన ఆర్డినెన్సు, 2019 కి బదులు గా అమలులోకి వస్తుంది.
2019వ సంవత్సరం ఫిబ్రవరి 21వ తేదీన ఆర్డినెన్సు ను జారీ చేయడమైంది. ఈ ఆర్డినెన్సు కు బదులు గా అనియంత్రిత డిపాజిట్ పథకాలను నిషేధించే బిల్లు, 2019 రాకపోయిన పక్షం లో పార్లమెంటు సమావేశాలు తిరిగి ఆరంభమైన 6 వారాల అనంతరం ఆర్డినెన్సు అమలు స్తంభించిపోతుంది.
ప్రభావం
ఈ బిల్లు దేశం లో న్యాయ విరుద్ధం గా డిపాజిట్లు స్వీకరించే కార్యకలాపాల ను అరికట్టడం లో సహాయకారి అవుతుంది. ప్రస్తుతం నియంత్రణపరమైన లోటుపాటుల ను మరియు కటువైన పాలనపరమైన చర్యల కొదువ ను ఆసరా గా చేసుకొని పేదలు మరియు అమాయకులైన ప్రజల కష్టార్జితాన్ని లాగివేసుకొనేందుకు సొమ్ము చేసుకోవడం జరుగుతోంది.
పూర్వరంగం
అనియంత్రిత డిపాజిట్ పథకం నిషేధ బిల్లు, 2018 ని 2019వ సంవత్సరం ఫిబ్రవరి 13వ తేదీన జరిగిన లోక్ సభ సమావేశాల లో పరిశీలన కు తీసుకోవడమైంది. ఈ బిల్లు పై చర్చ జరిపిన అనంతరం దీని ని ఆమోదించారు. ప్రతిపాదిత ఆధికారిక సవరణల ను కూడా అందులో పొందుపరచారు. దాని ని 2019వ సంవత్సరం అనియంత్రిత డిపాజిట్ పథకం నిషేధ బిల్లు గా పేర్కొన్నారు. అయితే అదే రోజు న రాజ్య సభ నిరవధికం గా వాయిదా పడటం తో, ఈ బిల్లు ను రాజ్య సభ పరిశీలించి ఆమోదం తెలపడం సాధ్యపడ లేదు.
(
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ, ఫ్రాన్స్ అధ్యక్షుడు శ్రీ ఇమేనుయెల్ మేక్రాన్ ల మధ్య టెలిఫోన్ ద్వారా జరిగిన సంభాషణ
ప్రధాన మంత్రి శ్రీ నరేంద్ర మోదీ ఫ్రాన్స్ అధ్యక్షుడు శ్రీ ఇమేనుయెల్ మేక్రాన్ తో ఈ రోజు  న టెలిఫోన్ ద్వారా మాట్లాడారు.
కోవిడ్ కు వ్యతిరేకం గా భారతదేశం చేపడుతున్న కార్యాచరణ విషయం లో ఫ్రాన్స్ అందించిన సహాయానికి గాను అధ్యక్షుడు శ్రీ మేక్రాన్ కు ప్రధాన మంత్రి శ్రీ నరేంద్ర మోదీ ధన్యవాదాలు తెలిపారు. పరస్పర హితం ముడిపడ్డ ద్వైపాక్షిక, ప్రాంతీయ, ప్రపంచ అంశాల ను గురించి కూడా ఇద్దరు నేత లు మాట్లాడుకొన్నారు. ఇటీవల ముగిసిన భారతదేశం- యూరోపియన్ యూనియన్ నాయకత్వ సమావేశం తాలూకు సకారాత్మక ఫలితాల పై వారు సంతోషాన్ని వ్యక్తం చేశారు. భారతదేశం- ఇయు కనెక్టివిటి పార్ట్ నర్ శిప్ తో పాటు, సంతులితమైనటువంటి, సమగ్రమైనటువంటి స్వేచ్ఛాయుత వ్యాపారం, పెట్టుబడి కి సంబంధించిన ఒప్పందాల పైన కూడా సంభాషణల ను పున:ప్రారంభ ప్రకటనల ను స్వాగతించదగ్గ చర్యలు గా ఇరువురు నేత లు పేర్కొంటూ, ఈ విషయం లో వారి అంగీకారాన్ని వ్యక్తపరిచారు.
భారతదేశం- ఫ్రాన్స్ వ్యూహాత్మక భాగస్వామ్యం గడచిన కొన్ని సంవత్సరాల లో గాఢతరం గా, శక్తిశాలి గా రూపుదాల్చిందనే అంశం పై ఇద్దరు నేత లు సంతోషాన్ని వ్యక్తం చేశారు. కోవిడ్- అనంతర యుగం లో రెండు దేశాలూ కలసి పనిచేయడాన్ని కొనసాగిస్తూ ఉండాలి అంటూ వారు సమ్మతి ని వ్యక్తం చేశారు.
పరిస్థితులు మెరుగుపడిన తరువాత వీలైనంత త్వరగా భారతదేశాన్ని సందర్శించడం కోసం విచ్చేయవలసింది గా ప్రధాన మంత్రి శ్రీ నరేంద్ర మోదీ అధ్యక్షుడు శ్రీ మేక్రాన్ కు మరొక్క సారి ఆహ్వానం పలికారు.
మహిళా, శిశు అభివృద్ధి మంత్రిత్వ శాఖ
మహిళలపై గృహ హింస
నేరాలకు సంబంధించిన సమాచారాన్ని సంకలనం చేసి క్రైమ్ ఇన్ ఇండియా అన్న తన ప్రచురణలో జాతీయ నేర రికార్డుల బ్యూరో  ప్రచురిస్తుంది. గృహ హింస సహా మహిళలకు వ్యతిరేకంగా జరుగుతున్న అత్యాచారాలు, నేరాల గురించిన డేటాను రాష్ట్రాల, వారీగా, సంవత్సరాల వారీగా నివేదికలో పొందుపరుస్తుంది. గృహ హింస నుంచి మహిళలను రక్షణ చట్టం, 2005 కింద 2016, 2017, 2018, 2019, 2020 సంవత్సరాలకు వరుసగా 437, 616, 579, 553, 446గా ఉన్నాయి. ఈ డేటా 2017 నుంచి 2020వరకు గృహ హింస కేసుల సంఖ్యలో తగ్గుదలను చూపుతుంది. పోలీసు, ప్రజా భద్రత అన్నవి భారత రాజ్యాంగంలోని ఏడవ షెడ్యూలు కింద రాష్ట్రానికి సంబంధించిన అంశాలు. శాంతి భద్రతలు, పౌరుల ప్రాణాలను, ఆస్తులను పరిరక్షించడం సహా మహిళలు, పిల్లలకు వ్యతిరేకంగా జరిగే నేరాలను విచారించడం, దర్యాప్తు జరపడం అన్న అంశాల బాద్యత ప్రాథమికంగా రాష్ట్ర ప్రభుత్వాలది. చట్టంలోని ప్రస్తుత నిబంధనల ప్రకారం అటువంటి నేరాలను ఎదర్కోవడానికి రాష్ట్ర ప్రభుత్వాలు సమర్ధంగా ఉంటాయి.
అయితే, కేంద్ర ప్రభుత్వం మహిళల భద్రత, రక్షణకు సంబంధించి కేంద్ర ప్రభుత్వం అత్యంత ప్రాధన్యతను ఇచ్చి పలు శాసన, ప్రణాళికా పూర్వక చొరవలను చేపట్టింది.
ఇందులో శిక్షాస్మృతి  చట్టం, 2018, శిక్షా స్మృతి  చట్టం, 2013, కార్యాలయంలో మహిళపై లైంగి వేధింపుల  చట్టం, 2013, గృహ హింస నుంచి మహిళ రక్షణ చట్టం, 2006, వరకట్న నిషేధ చట్టం, 1961, తదితర చట్టాలు ఉన్నాయి. కేంద్ర ప్రభుత్వం అమలు చేసే పథకాలు/ ప్రాజెక్టులలో వన్ స్టాప్ సెంటర్లు , మహిళల హెల్ప్లైన్ల సార్వత్రికీకరణ , అత్యవసర ప్రతిస్పందన మద్దతు వ్యవస్థ  ఉన్నాయి. ఇది అత్యవసర పరిస్థితులకు భారతదేశవ్యాప్తంగా , / మొబైల్ ఆప్ ఆధారిత వ్యవస్థ , అశ్లీల కంటెంట్పై ఫిర్యాదు చేసేందుకు సైబర్ - క్రైమ్ రిపోర్టంగ్ పోర్టల్, మౌలిక సదుపాయాలు, సాంకేతిక స్వీకరణ, సమాజంలో అవగాహనా కార్యక్రమాల ద్వారా సామర్ధ్య నిర్మాణం, దర్యాప్తు అధికారులకు, నేరవిచారణాధికారులకు, వైద్య అధికారులకు శిక్షణ, నైపుణ్యాల అభివృ్ధి కార్యక్రమాలు; రాష్ట్రాలు, యుటిలకు లైంగిక దాడి ఆధారాల సేకరణ  కిట్లు, చండీగఢ్లో అత్యంత ఆధునిక డిఎన్ఎ ప్రయోగశాల సిఎఫ్ఎస్ఎల్, ఫోరెన్సిక్ సైన్స్ ప్రయోగశాలలు బలోపేతం చేయడానికి 24 రాష్ట్రాలు, యుటిలకు సహాయం, అత్యాచారం, పిఎసిఎస్ ఒ చ ట్టం పరిధిలోకి వచ్చే కేసులను వేగవంతంగా పరిష్కరించేందుకు 1023 ఫాస్ట్ ట్రాక్ స్పెషల్ కోర్టుల  ఏర్పాటు, దేశంలోని అన్ని జిల్లాలలో మానవ అక్రమ రవాణా వ్యతిరేక యూనిట్లు , పోలీసు స్టేషన్లలో మహిళల హెల్ప్ డెస్క్లను  ఏర్పాటు చేయడం / బలోపేతం చేయడం సహా ఎనిమిది నగరాలలో  సేఫ్ సిటీ ప్రాజెక్టులు తదితరాలు ఉన్నాయి.
ఇందుకు అదనంగా, మహిళలు, పిల్లల భద్రత, పరిరక్షణకు సంబందించి ఎప్పటికప్పుడు మహిళా, శిశు సంక్షేమ మంత్రిత్వ శాఖ, అంతర్గత వ్యవహారాల మంత్రిత్వ శాఖ ఉత్తర్వులను జారీ చేశాయి.
అదనంగా, కోవిడ్-19 మహమ్మారి నేపథ్యంలో తాను అమలు చేస్తున్న పథకాల కింద సంస్థలు అయిన వన్ స్టాప్ సెంటర్, వుమెన్ అండ్ చైల్డ్ హెల్ప్లైన్స్, ఉజ్వలా హోమ్స్, స్వాధార్ గ్రెహ్స్, బాలల సంరక్షణ సంస్థలతో పాటుగా గృహ హింస నుంచి మహిళల రక్షణ చట్టం, 2005, వరకట్న నిషేధ చట్టం, 1961, బాల్యవివాహాల నిరోధక చట్టం, 2006, జువనైల్ జస్టిస్  చట్టం, 2015, తదితరాల వివిధ శాసననియతాధికారులు కార్యకలాపాలను కొనసాగిస్తూ, హింసను ఎదుర్కొంటున్న లేక దుస్థితిలో ఉన్న మహిళలు, బాలలకు తోడ్పడేందుకు అందుబాటులో ఉండేలా కేంద్ర ప్రభుత్వం చర్యలు తీసుకుంది. ఇందుకు అదనంగా, జాతీయ మహిళా కమిషన్, బాలలహక్కుల సంరక్షణ జాతీయ కమిషన్ కూడా తొలి లాక్ డౌన్ నుంచి మహిళలు, బాలలకు తోడ్పడేందుకు పలు చర్యలు తీసుకున్నాయి.
ఈ సమాచారాన్ని నేడు రాజ్యసభలో అడిగిన ఒక ప్రశ్నకు లిఖితపూర్వక సమాధానం ఇస్తూ కేంద్ర మహిళా, శిశు సంక్షేమ మంత్రి స్మృతి జుబిన్ ఇరానీ వెల్లడించారు.
రాష్ట్రపతి సచివాలయం
రేపు కెవాడియాలో 80వ అఖిల భారత ప్రిసైడింగ్ ఆఫీసర్స్ సదస్సును ప్రారంభించనున్న రాష్ట్రపతి
80వ అఖిల భారత ప్రిసైడింగ్ ఆఫీసర్ల సదస్సును ప్రారంభించడానికి భారత రాష్ట్రపతి శ్రీ రామ్ నాథ్ కోవింద్ రేపు  గుజరాత్ను  సందర్శించనున్నారు.
(రాజ్యాంగ దినోత్సవాన్ని జరుపుకునే క్రమంలో భాగంగా లోక్సభ ఈ రెండు రోజుల సదస్సును నిర్వహిస్తోంది.
ప్రధాన మంత్రి కార్యాలయం
విశాఖపట్నం గ్యాస్ లీక్ దుర్ఘటను సమీక్షించిన గౌరవ ప్రధాన మంత్రి
క్షేత్ర స్థాయిలో పరిస్థితిని పరిష్కరించడానికి అన్ని ప్రయత్నాలు జరుగుతున్నాయి.
విశాఖపట్నం గ్యాస్ లీక్ సంఘటనకు ప్రతిస్పందనగా తీసుకుంటున్న చర్యల గురించి చర్చించేందుకు భారత ప్రధాని శ్రీ నరేంద్ర మోడీ అధ్యక్షతన ఈ రోజు ఉదయం ఉన్నత స్థాయి సమావేశాన్ని నిర్వహించారు. బాధిత ప్రజల భద్రత కోసం, విపత్తు కారణంగా సమస్యలకు లోనైన ప్రాంతాన్ని సురక్షితం చేసేందుకు తీసుకుంటున్న చర్యల గురించి ఆయన సుదీర్ఘంగా చర్చించారు. ఈ సమావేశంలో రక్షణ మంత్రి శ్రీ రాజ్ నాథ్ సింగ్, హోం మంత్రి శ్రీ అమిత్ షా, హోం శాఖ సహాయ మంత్రులు శ్రీ నిత్యానంద్ రాయ్, శ్రీ జి.కిషన్ రెడ్డితో పాటు ఇతర సీనియర్ అధికారులు పాల్గొన్నారు.
ఈ రోజు ఉదయం ఈ సంఘటన గురించి తొలుత సమాచారం అందుకున్న ప్రధాని, హోంమంత్రి ఆంధ్రప్రదేశ్ ముఖ్యమంత్రితో మాట్లాడి పరిస్థితిని పరిష్కరించేందుకు కేంద్రం నుంచి అవసరమైన పూర్తి సహకారాన్ని అందిస్తామని హామీ ఇచ్చారు. వారు పరిస్థితిని మరింత లోతుగా, నిరంతరం పర్యవేక్షిస్తున్నారు.
ఈ సమావేశం జరిగిన వెంటనే, కేబినెట్ కార్యదర్శి హోం వ్యవహారాలు, పర్యావరణం, అటవీ మరియు వాతావరణ మార్పులు, కెమికల్స్ మరియు పెట్రో కెమికల్స్, ఫార్మాస్యూటికల్స్, సమాచార ప్రసార మంత్రిత్వ శాఖల కార్యదర్శులతో ఒక వివరణాత్మక సమీక్ష సమావేశాన్ని నిర్వహించారు. జాతీయ విపత్తు నిర్వహణ అథారిటీ , మరియు డైరక్టర్ జనరల్ , జాతీయ విపత్తు ప్రతిస్పందన దళం  సభ్యులు, డైరక్టర్ జనరల్ ఆఫ్ హెల్త్ సర్వీసెస్  మరియు ఎయిమ్స్ డైరక్టర్ మరియు ఇతర వైద్య నిపుణులు క్షేత్ర స్థాయిలో పరిస్థితుల నిర్వహణకు మద్ధతు ఇచ్చే దిశగా నిర్థిష్ట దశలను రూపొందించడానికి ప్రధానమంత్రి ప్రధాన కార్యదర్శితో కలిగి సమావేశంలో పాల్గొన్నారు.
.
పూణేకు చెందిన ఎన్.డి.ఆర్.ఎఫ్.కు చెందిన సి.బి.ఆర్.ఎన్  యూనిట్ తో పాటు, నేషనల్ ఎన్విరాన్ మెంటల్ ఇంజనీరింగ్ రీసెర్చ్ ఇనిస్టిట్యూట్  నిపుణుల బృందంతో పాటు, నాగ్ పూర్ ను రాష్ట్ర ప్రభుత్వానికి మద్ధతుగా క్షేత్ర స్థాయిలో సంక్షోభ నిర్వహణలో, మరియు పరిష్కారానికి చర్యలు తీసుకోవడం మరియు లీక్ యొక్క స్వల్పకాలిక, దీర్ఘకాలిక వైద్య ప్రభావం అంచనాల కోసం వెంటనే విశాఖపట్నం తరలించాలని నిర్ణయించారు.
విశాఖ పట్నం జిల్లాలోని గోపాల పట్నం మండలానికి చెందిన ఆర్.ఆర్.వెంకటాపురం గ్రామంలో ఈ రోజు తెల్లవారు జామున 3 గంటలకు రసాయన కర్మాగారంలో స్టైరిన్ గ్యాస్ లీకేజ్ సంఘటన జరిగింది. ఇది చుట్టు పక్కల గ్రామాలైన నరవ, బి.సి.కాలనీ, బాపూజీ నగర్, కంపాల పాలెం మరియు కృష్ణా నగర్ ను ప్రభావితం చేసింది. ప్రకృతిలో విషపూరితమైన స్టైరిన్ వాయువు చర్మం, కళ్ళకు సంబంధించిన సమస్యలను సృష్టించడమే కాక, శ్వాసకోశ సమస్యలు మరియు ఇతర అనారోగ్యాలకు కారణం అవుతుంది.
విశాఖపట్నం వద్ద సి.బి.ఆర్.ఎన్. సిబ్బందితో జాతీయ విపత్తు ప్రతిస్పందన దళం  బృందాన్ని రాష్ట్రప్రభుత్వం మరియు స్థానిక పరిపాలనకు మద్ధతుగా వెంటనే నియమించారు. ఎన్.డి.ఆర్.ఎఫ్. బృందం ఈ ప్రదేశం సమీపంలో నివసించే సంఘాలను వెంటనే తరలించడం జరిగింది. పూణే నుంచి ఎన్.డి.ఆర్.ఎఫ్. యొక్క ప్రత్యే సి.బి.ఆర్.ఎన్. యూనిట్ మరియు నాగ్ పూర్ నుంచి ఎన్.ఈ.ఈ.ఆర్.ఐ. నిపుణుల బృందం, విశాఖ పట్నంలో ఉంది. అంతే కాకుండా, క్షేత్ర స్థాయిలో ఉన్న వైద్య అభ్యాసకులకు డి.జి.హెచ్.ఎస్. ప్రత్యేకమైన వైద్య సలహాలను అందిస్తుంది.
లీకైన్ గ్యాస్ యొక్క లక్షణాలు, దాని ప్రభావం, బహిర్గతం అయిన వారిలో సాధారణ లక్షణాలు, ప్రథమ చికిత్స చర్యలు, జాగ్రత్తలు, చేయవలసినవి మరియు చేయకూడనివి ఈ క్రింది లింక్ లో చూడవచ్చు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారత జాతీయ సైన్స్ అకాడెమీకి డాక్టర్ సమన్ హబీబ్ ఎన్నిక
దేశంలోని మూడు విఖ్యాత సైన్స్ అకాడెమీల ఫెలోషిప్ సాధించిన ఘనత
లక్నో లోని సిఎస్ ఐఆర్ –సిడి ఆర్ ఐ మైక్రోబయాలజీ విభాగం చీఫ్ సైంటిస్ట్. ప్రొఫెసర్ డాక్టర్ సమన్ హబీబ్ మలేరియా పరాన్నజీవిని అర్థం చేసుకోవటంలో చేసిన అసాధారణ కృషికిగాను మరోమారు తమ సంస్థకు పేరు ప్రఖ్యాతులు తెచ్చిపెట్టారు. ఆమె న్యూ ఢిల్లీలోని భారత జాతీయ సైన్స్ అకాడెమీకి ఎన్నికయ్యారు. ప్లాస్మోడియంలో అణువుల పనితీరును, అందులో ప్రొటీన్ మార్పిడి ప్రక్రియను, భారతదేశంలో మలేరియాకు గురవటానికి మానవుల జన్యుపరమైన అంశాలు అర్థం చేసుకోవాలన్న కోరిక ఆమె పరిశోధక బృందం ఆసక్తిని మలేరియా పరాన్నజీవి వైపు మళ్ళించింది.
సుమన్ హబీబ్ సాధించిన గౌరవాలు, అవార్డులు
ఫెలో ఆఫ్ ఇండియన్ అకాడెమీ ఆఫ్ సైన్సెస్, బెంగళురు 
ఫెలో ఆఫ్ నేషనల్ అకాడెమీ ఆఫ్ సైన్సెస్, ఇండియా, అలహాబాద్ 
జాతీయ మహిళా బయో సైంటిస్ట్ పురస్కారం, భారత ప్రభుత్వ బయోటెక్నాలజీ విభాగం 
ప్రొఫెసర్ బికె బచావత్ స్మారకోపన్యాస పురస్కారం, నేషనల్ అకాడెమీ ఆఫ్ సైన్సెస్ 
సి ఎస్ ఐ ఆర్ యువ శాస్త్రవేత్త పురస్కారం 
భారత జాతీయ సైన్స్ అకాడెమీ
మానవాళి ప్రయోజనం కోసం, జాతీయ సంక్షేమం కోసం ఉపయోగపడేలా భారతదేశంలో సైన్స్ ను, శాస్త్రీయ పరిజ్ఞానాన్ని ప్రోత్సహించే లక్ష్యంతో 1935 లో భారత జాతీయ సైన్స్ అకాడెమీ స్థాపించారు. శాస్త్రీయ పరిజ్ఞానాన్ని ప్రోత్సహించటంతోబాటు సంక్షేమం కోసం దాన్ని వాడాలన్నది కూడా దాని ఉద్దేశ్యం. శాస్త్రీయ అకాడెమీలు, సొసైటీలు, సంస్థలు, ప్రభుత్వ శాస్త్ర విభాగాలు, సేవల మధ్య సమన్వయం సాధించటం కోసం అకాడెమీ పనిచేస్తుంది.దేశంలోని శాస్త్రవేత్తల ప్రయోజనాలు కాపాడటం, దేశంలో జరిగిన శాస్త్ర పరిశోధనలను, కృషిని ప్రపంచానికి చాటిచెప్పటం కూడా దీని లక్ష్యాల్లో ఒకటి. సరైన విధానం ద్వారా ఏర్పాటైన జాతీయ కమిటీల ద్వారా ప్రభుత్వం కోరుకున్న విధంగా జాతీయ, అంతర్జాతీయ ప్రాధాన్యమున్న శాస్త్రీయ కార్యకలాపాలు చేపట్టటం జాతీయ సైన్స్ అకాడెమీ బాధ్యత.